VS00019597
Datum: 2007-01-10T01:00:00.000+01:00
datum_sodbe_i_stopnje: 2016-03-01T00:00:00.000Z
podrocje: višina odškodnine za nepremoženjsko škodo
institut: telesne bolečine - zmanjšanje življenjske aktivnosti
skupina: poškodbe hrbtenice in reber in njihove posledice - poškodbe prsne in trebušne votline in njihove posledice - poškodbe okolčja in stegnenice in njihove posledice
fischer: hudi primeri
odskodnina: 63.000 EUR
opombe: II Ips 189/207 Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 26 do 45 let

Škodni dogodek

Prometna nesreča - trčenje motornih vozil; odškodvanec je bil sopotnik v vozilu.

Poškodba

Šok zaradi krvavitve, izpah desnega kolka z zlomom kolčne ponvice, zlom I, IV, V rebra, poškodbeni vdor zraka v desno prsno votlino, udarnina desnih pljuč, poškodbeno raztrganje jeter, krvavitev v trebušno votlino, poškodba ishiadičnega živca s posledično hudo parezo distalnih mišic na desni spodnji okončini; popoškodbena obraba desnega kolka in vstavitev umetnega desnega kolka.

## Telesne bolečine

Hude telesne bolečine - 10 dni, srednje hude telesne bolečine - 2 meseca, lažje pa trpi še vedno.

Hospitalizacija

Hospitalizacija 74 dni; 4 operacije; takoj po sprejemu v bolnišnico je prestal zelo zahtevno in tvegano operacijo; krvavitve v trebušno votlino in raztrganina jeter so bile tako hude, da se običajno končajo s smrtjo pacienta,

Ambulantno zdravljenje

Obiski lečečega zdravnika.

Rehabilitacija

25 dni rehabilitacije v zdravilišču.

Nevšečnosti med zdravljenjem

Dihanje s pomočjo dihalnega aparata, obstajala je možnost zapletov v zvezi s pljuči; prejem več intramuskularnih injekcij, doz tuje krvi in sredstva proti strjevanju, prejemanje najmočnejših analgetikov intravensko, urinski kateter in nekaj dni drenažna cevka v desno stran prsne votline, previjanje obsežnih postoperativnih ran, vstavljanje in odstranjevanje cevk in šivov iz postoperativnih ran, izpostavljenost večjim dozam ionizirajočega sevanja - UZ, tomografija, EMG, RTG, CT, 11 pregledov pri specialistih, težave pri vstajanju po operaciji kolka, saj je shujšal na 45 kg, hoja z berglami. Zaradi popoškodbene artroze mu je bila vstavljena kolčna proteza.
Odvisnost od negovalnega osebja v oddelku za intenzivno terapijo - 10 dni, pomoč pri higieni - 20 dni, občasna pomoč še nekaj mesecev.

## Zmanjšanje življenjske aktivnosti

Trajne posledice v estetskem, anatomskem in funkcionalnem smislu. Brazgotinjenje na področju jeter - manjvredno vezivno tkivo zaceljene prsne in trebušne stene, vstavljenim umetnim kolkom na desni strani; oslabljene mišice goleni in desnega stegna. Gibljivost kolka je sicer primerna, vendar manjša kot na zdravi strani. Stalno padajoče desno stopalo, ne more gibati s prsti na tem stopalu. Pri hoji uporablja posebno opornico, ki drži stopalo v skrčenem položaju.
Sposoben je le za kratkotrajno solidno hojo, ne pa za športne in rekreativne aktivnosti na nogah (tek, nogomet, igre z žogo, daljšo hojo, hojo navkreber ...). Hendikepiran je pri vzpostavljenju stikov z nasprotnim spolom in spolnem življenju. Ni sposoben za delo, povezano s kratkotrajno hojo ali stojo, težko sedi, vstane iz sedečega položaja in vidno šepa zaradi ohromitve mišic za stopalo in prste in delne ohromitve mišic za upogib desnega kolena. Od daljšem sedenju mu noga omrtviči. Zaradi težav pri zaposlovanju se počuti manjvrednega. Kakovost življenja se mu je znižala.

---

Obligacijski zakonik (2001) - OZ člen 179